**Okleveles könyvvizsgálói képesítés**

**Közgazdaságtan és pénzügyek írásbeli vizsga**

# C sorozat

**2014. október 2.**

**A megoldáshoz rendelkezésre álló idő: 180 perc**

**Használható segédeszközök: nem programozható számológép**

**jelenérték-táblázatok (helyszínen kapják)**

**I. Karikázza be a helyes válasz betűjelét a tesztkérdéseknél!**

**Mindig csak egy helyes válasz van.**

**a helyes megjelölés 2-2 pont**

**ha nem jelölt meg semmit = 0 pont**

**a helytelen megjelölés –1 pont**

|  |  |  |  |
| --- | --- | --- | --- |
|  |  | **Elérhető pontszám:** | **Elért pontszám:** |
| **1-20.** | **40 pont** |  |

**II. Fejtse ki a kérdésekre adott választ!**

|  |  |  |  |
| --- | --- | --- | --- |
|  |  | **Elérhető pontszám:** | **Elért pontszám:** |
| **21.** | **12 pont** |  |
|  | **22.** | **8 pont** |  |
|  | **összesen** | **20 pont** |  |

**III. Válaszolja meg, ill. számolja ki a feladatokat két tizedesre!**

|  |  |  |  |
| --- | --- | --- | --- |
|  |  | **Elérhető pontszám:** | **Elért pontszám:** |
|  | **23.** | **8 pont** |  |
|  | **24.** | **7 pont** |  |
|  | **25.** | **10 pont** |  |
|  | **26.** | **5 pont** |  |
|  | **27.** | **10 pont** |  |
|  | **összesen** | **40 pont** |  |
|  |  |  |  |
| **Elfogadáshoz szükséges**  **pontszám: 60 pont** | **Összes elérhető**  **pontszám: 100 pont** | | **Összes elért**  **pontszám:** |

**0 - 59 pont elégtelen (1)**

**60 - 69 pont elégséges (2)**

**70 - 79 pont közepes (3)**

**80 - 89 pont jó (4)**

**90 - 100 pont jeles (5)**

|  |  |  |  |
| --- | --- | --- | --- |
|  |  | **Minősítés:** |  |

**Budapest, 2014. október Javította:I. Karikázza be a helyes válasz betűjelét a tesztkérdéseknél!**

**Elérhető összesen: 40 pont**

**C1. Az alábbiak közül milyen következménye van általában a hiperinflációs időszaknak?**

1. Jegyrendszer bevezetése.
2. Árucsere kialakulása.
3. A hazai pénz funkcióinak kizáródása, majd egy másik valuta tölti be ezeket a funkciókat.

d) Mindhárom fenti következmény lehetséges.

|  |  |
| --- | --- |
| **2 pont** |  |

**C2. Mi az alapvető különbség a jegybank és a kereskedelmi bankok pénzteremtési lehetőségei között?**

1. Csak a jegybank képes deviza vétele ellenében is pénzt teremteni.
2. Csak a kereskedelmi bank képes hitel nyújtása ellenében pénzt teremteni.

c) Csak a kereskedelmi bank képes jegybankpénz ellenében pénzt teremteni.

d) Csak a jegybank képes számlapénzt teremteni.

|  |  |
| --- | --- |
| **2 pont** |  |

**C3. Mit fejez ki a Fisher-féle forgalmi egyenlet?**

a) A pénzmultiplikátor a pénztömeg és a jegybankpénz mennyiségének hányadosa.

b) A pénzmennyiség a jegybankpénz mennyiségének, a kereskedelmi bankpénz mennyiségének és a likvid értékpapírok mennyiségének összege.

c) Az egyes gazdasági szektorok pénzfelhasználásának és pénzkiadásának összege makroszinten megegyezik.

d) Adott értékű áru értékesítéséhez szükséges pénzérték a pénzmennyiség és a forgási sebesség szorzataként határozható meg.

|  |  |
| --- | --- |
| **2 pont** |  |

**C4. Válassza ki a HAMIS állítást!**

a) Közvetlen finanszírozásnak nevezzük azt, amikor a megtakarító és a felhasználó személye azonos.

b) Közvetett finanszírozás esetén általában egy hitelintézet közvetít megtakarító és beruházó között.

c) Elsődleges értékpapírnak tekintjük a vállalati kötvényeket és részvényeket.

d) A pénzügyi közvetítők feladata a pénzügyi piacok jellemzőinek – lejárat, összeg,

kockázat, likviditás – transzformációja.

|  |  |
| --- | --- |
| **2 pont** |  |

**C5. Melyik NEM tartozik az alábbiak közül a költségvetési ciklus elemei közé?**

a) előterjesztés

b) vita

c) beszámolás

d) felelősségvállalás

|  |  |
| --- | --- |
| **2 pont** |  |

**C6. Az alábbiak közül melyik kiegészítő pénzügyi szolgáltatás?**

a) pénzügyi lízing

b) valuta- és devizakereskedés

c) pénzváltás

d) letéti szolgáltatás

|  |  |
| --- | --- |
| **2 pont** |  |

**C7. Az alábbiak közül melyik NEM monetáris politikai lépés?**

a) A betétek és a hitelek közötti kamatmarzs adóztatása

b) A refinanszírozási kamatláb megállapítása

c) Repo-feltételek meghatározása

d) A kötelező tartalékráta meghatározása

|  |  |
| --- | --- |
| **2 pont** |  |

**C8. A felsorolt bevétel-típusok közül mellyel (melyekkel) rendelkezhetnek a helyi önkormányzatok?**

**I. adók**

**II. járulékok**

**III. vállalkozási bevételek**

**IV. díjbevételek**

a) kizárólag I. és IV.

b) kizárólag I., III. és IV.

c) kizárólag III. és IV.

d) I., II., III. és IV.

|  |  |
| --- | --- |
| **2 pont** |  |

**C9. Az alábbiak közül melyek tartoznak az adójellegű bevételek közé?**

**I. forgalmi tipusú adók**

**II. megosztott központi adók**

**III. szociális hozzájárulási adó**

**IV. közvetlen adók**

1. kizárólag II. és III.
2. kizárólag I., II. és III.
3. kizárólag I., III. és IV.
4. I., II., III. és IV.

|  |  |
| --- | --- |
| **2 pont** |  |

**C10. Milyen tételek NEM szerepelnek a költségvetés elsődleges egyenlegében a végső egyenleghez képest?**

a) nettó kamatfizetés, kölcsönfelvétel és -törlesztés

b) állami támogatások kifizetése

c) transzferkifizetések

d) költségvetési pénzkészlet változása

|  |  |
| --- | --- |
| **2 pont** |  |

**C11. Az alábbiak közül melyik NEM tartozik az IMF deklarált céljai közé?**

a) A nemzetközi kereskedelem kiegyensúlyozott növekedésének biztosítása

b) Nemzetközi monetáris problémákkal kapcsolatos együttműködés

c) A fizetési mérlegek egyensúlyának fenntartását segítő szerkezet-átalakító programok

d) A folyó fizetések multilaterális rendszere kialakításának elősegítése

|  |  |
| --- | --- |
| **2 pont** |  |

**C12. Az alábbiak közül melyik jelent készpénz nélküli fizetési formát?**

**I. Inkasszó**

**II. Váltó**

**III. Akkreditív**

**IV. Csekk**

a) Kizárólag II. és IV.

b) Kizárólag I., II. és III.

c) Kizárólag I., III. és IV.

d) I., II., III. és IV.

|  |  |
| --- | --- |
| **2 pont** |  |

**C13. Melyik definíció HAMIS az alábbiak közül?**

a) Pénzhitel: az overdraft

b) Nyitott hitelkeret: egy maximális hitelösszeg, amelyet az adós a futamidőn belül többször is igénybe vehet és visszatörleszthet.

c) LIBOR: Londoni Nemzetközi Alapkamatláb

d) Határidős inkasszó: beszedési megbízás, a fizetés kezdeményezője a jogosult.

|  |  |
| --- | --- |
| **2 pont** |  |

**C14. Mi a tőkefedezeti rendszer fő sajátossága?**

a) A kockázatok diverzifikációval való fedezése.

b) Az egyes magánszemélyek megtakarításai és nyugdíjas jövedelmei között van közvetlen kapcsolat.

c) A kockázatok fedezeti ügyletekkel való semlegesítése.

d) Az aktív korúak és a nyugdíjasok közötti vagyonátcsoportosítás.

|  |  |
| --- | --- |
| **2 pont** |  |

**C15. A kockázatkezeléssel kapcsolatos következő állítások közül válassza ki, hogy melyik a HAMIS!**

1. Nem-pénzügyi kockázatnak számít a vállalat alaptevékenységével kapcsolatos üzleti kockázat.
2. Pénzügyi kockázatnak nevezzük a pénzügyi piacok árainak változékonyságából eredő bizonytalanságot.
3. A fedezeti ügyletek egy része feltételes kötelezettség-vállalást jelent, és ezért a vállalat ezeket a mérlegen kívüli tételek között szerepeltetheti.
4. A kockázat mérésének egyik eszköze a Value at Risk érték kiszámítása, ami az adott befektetés ( rövidlejáratú értékpapír) hozamszórásának négyzetgyökét mutatja.

|  |  |
| --- | --- |
| **2 pont** |  |

**C16. Mi a lényegi különbség az egyszerű és az effektív kamatláb között?**

1. Az egyszerű kamatlábat évre szokás megadni.
2. Az effektív kamatláb figyelembe veszi az újrabefektetési lehetőségeket.
3. Az effektív kamatláb esetén korrigálni szükséges az inflációs rátával.
4. Az egyszerű kamatlábat csak betétekre, az effektív kamatlábat értékpapírokra alkalmazzák.

|  |  |
| --- | --- |
| **2 pont** |  |

**C17. Az EPS mutató**

1. a vállalat adózás utáni eredményének és összes piacon lévő részvénye számának hányadosa.
2. a vállalat adózás előtti eredményének és összes részvénye számának hányadosa.
3. a vállalat adózás utáni eredményének és elsőbbségi részvényei számának hányadosa.
4. a vállalat adózás előtti eredményének és törzsrészvényei számának hányadosa.

|  |  |
| --- | --- |
| **2 pont** |  |

**C18. A vállalatok közötti sokféle fuzionálási mód közül melyik fúziós típus NEM létezik?**

1. Vertikális
2. Horizontális
3. Konglomerátum-típusú
4. Opcionális

|  |  |
| --- | --- |
| **2 pont** |  |

**C19. Mi jelent különbséget a futures és a forward üzletkötések között?**

a) A forward piaci üzletek jellemzően sztenderdizáltak.

b) A futures piacokon könnyebb feltételei tekintetében testreszabott üzleteket kötni.

c) A futures piaci elszámolásokat a tőzsdei elszámolóházon keresztül szokás bonyolítani.

d) A futures piacon határidős, a forward piacokon promt, opciós kereskedés zajlik.

|  |  |
| --- | --- |
| **2 pont** |  |

**C20. Melyik állítás HAMIS?**

a) A vételi opció jogosultjának vételi joga van.

b) A vételi opció kötelezettjének vételi kötelezettsége van.

c) Az eladási opció jogosultjának eladási joga van.

d) Az eladási opció kötelezettjének vételi kötelezettsége van.

|  |  |
| --- | --- |
| **2 pont** |  |

1. **Fejtse ki a kérdésekre adott választ!**

**Elérhető: 20 pont**

**C21. Ismertesse a nemzetközi hitelek egyes fajtáit! (Térjen ki a lejáratra, a felhasználhatóság körére, a hitelnyújtó személyére, a gazdasági folyamatokkal való kapcsolatra, és a kamatláb meghatározásának módjára!) (12 pont**)

**C22. A befektetési vállalkozások tevékenységével kapcsolatban válaszolja meg, hogy egyfelől melyek a befektetési szolgáltatási tevékenységek, másfelől melyek a befektetési szolgáltatók kiegészítő tevékenységei?**

**(8 pont)**

1. **Válaszolja meg, ill. számolja ki a feladatokat két tizedesre!**

**Elérhető: 40 pont**

**C23. A Siker Nyrt. 600 millió forint hitelt szeretne felvenni. Annak érdekében, hogy olcsóbban juthasson forráshoz, kötvényt bocsát ki a piacon. Egy kötvény névértéke 100 forint, futamideje két év, évente *kétszer* fizeti az évi 14% névleges kamatot, az utolsó alkalommal egy összegben törleszt. A piacon a befektetők a hasonló kockázatú befektetésektől évi 12%-os hozamot várnak el.**

**Feladat:**

**8 pont**

1. **Írja fel a kibocsátandó kötvény pénzáramlását! (2 pont)**
2. **Milyen áron lehet a kötvényeket a piacon eladni? (Éven belül egyszerű kamatozással diszkontálhat!) (4 pont)**
3. **Hány darab papírt kell a Siker Nyrt-nek piaci áron eladnia, hogy a kívánt hitelhez hozzájusson? (1 pont)**
4. **Hány forint kamatot kell a cégnek fél év múlva fizetnie? (1 pont)**

**C24. A Siker Nyrt. jövő évre várható nyeresége részvényenként 250 forint. A cégnél a sajáttőke arányos nyereség évi 12%, ami várhatóan a jövőben is fenntartható lesz. A vezetés minden évben a nyereség 60%-át tervezi osztalékként kifizetni a részvényeseknek. A részvénytől elvárt hozam évi 15%.**

**Feladat:**

**7 pont**

1. **Mennyit adna a Siker Nyrt. részvényéért? (3 pont)**
2. **Mennyit érne a cég, ha a vezetés minden nyereséget minden évben maradéktalanul kifizetne osztalékként? (2 pont)**
3. **Magyarázza meg az a) és a b) feladat eredményeinek egymáshoz viszonyított értékét! (2 pont)**

**C25. Egy befektetői kör új cég alapítását tervezi. A céget a piaci lehetőségek beszűkülése után, előreláthatóan négy év múlva fel fogják számolni. A projekt beindításához egy egyszeri, 30 millió forintos beruházásra van szükség, amelyet a későbbiekben 10%-os kulccsal amortizálhatnak. A termelés forgótőke szükséglete a beruházással egy időben 3 millió forint, és ez a forgótőkeigény fenntartható lesz a további években is.**

**Az árbevételt az első évben 50, a másodikban 80, a harmadikban 90, a negyedikben pedig 40 millió forintra tervezik. A termelés érdekében felmerülő ráfordítások előreláthatóan a bevételek 60%-át teszi majd ki.**

**Négy év múlva a befektetett eszközöket 20 millió forintért, a forgótőkét könyv szerinti értéken értékesítik, és az összeg még a negyedik évben be is folyik. A társasági adó kulcsa 10%.**

**Feladat:**

**Írja fel a projekt pénzáramlását! Az egyes évek pénzáramlását az adott év végén vegye figyelembe! (10 pont)**

**C26. A Siker Nyrt. részvényének ára az azonnali piacon 800 Ft. A kockázatmentes hozam évi 10%.**

**Feladat:**

**5 pont**

1. **Mekkora a részvény egyéves határidős árfolyama, ha a papír időközben nem fizet osztalékot? (2 pont)**
2. **Hogyan változik a részvény határidős árfolyama, ha a papír azonnali árfolyama időközben a többi tényező változatlansága mellett 850 forintra emelkedett? (2 pont)**
3. **Mennyit nyert vagy veszített az a befektető, aki tegnap a tőzsdén egy részvényt vett határidőre, majd ma határidőre el is adta azt? (1 pont)**

**C27. Két befektetést kell összevetnie. Az X befektetés 8 évig tart, és 12 M Ft befektetése ellenében minden évben 3 M Ft-ot hoz. Az Y befektetés 3 évig tart, és 1,2 M Ft befektetése ellenében minden évben 0,6 M Ft pénzáramlást biztosít. Az elvárt hozam évi 15%.**

**Feladat:**

**10 pont**

**a) Számítsa ki az NPV, IRR, PI, diszkontált megtérülési idő mutatóit! Határozza meg, hogy az egyes mutatók alapján melyik befektetést választaná! (8 pont)**

**b) Magyarázza meg, hogy mi annak az oka, hogy bizonyos mutatók az X, bizonyos mutatók az Y befektetést preferálták! (2 pont)**